Poliisi kommentoi tapausta tuoreeltaan niukkasanaisesti.

Keski-ikäistä miestä puukotettiin Helsingin päärautatieasemalla noin kello 18.30 lauantaina, kerrotaan Helsingin poliisilaitoksesta. Poliisin tietojen mukaan uhri vietiin sairaalahoitoon ja hänen tilansa on vakaa.

Komisario Juha Haapalainen ei halunnut vielä tuoreeltaan luetella tekoon liitettyjä tutkintanimikkeitä, mutta hän luonnehtii tekoa vakavaksi.